Tänu kõrgetele intressidele võib arvestatavast tähtajalisest hoiustamisest kõnelda vaid Lätis. Nimelt oli tähtajaliste latihoiuste osa rahapakkumises M2D  kuni 1995. aasta lõpuni, mil lahenes panganduskriis, enamasti 30...40%. Eestis küündis see samal ajal paremal juhul napilt üle 10 protsendi. 1996. aasta langetas tähtajaliste latihoiuste osatähtsuse seevastu 6...7%-ni, mis on juba 2 korda madalam Eesti ja Leedu vastavast näitajast. Leedus suurenes tähtajaliste litihoiuste osatähtsus kuni 1994. aasta teise pooleni, misjärel see hakkas langema. 1996. aasta lõpul moodustas tähtajaliste omavääringus hoiuste osatähtsus rahapakkumises M2D Eestis 14,4 ja Leedus  12,6%, Lätis oli see langenud 6,4%-ni.